open-index/open-wikipedia-markdown huggingface dataset:
Superliga española de voleibol feminino

A **Superliga Femenina de Voleibol (SFV)** ou **División de Honra** é a máxima categoría do voleibol español en categoría feminina. Está organizada pola Real Federación Española de Voleibol (RFEVB). Na tempada 2007-08 a liga reduciu o número de equipos de 14 a 12, formándose unha nova categoría denominada Superliga 2 feminina ou División de Honra B.

En paralelo, os equipos xuvenís disputan, tamén dende a tempada 2007-08, a **Superliga Júnior Feminina**, competindo en catro xornadas en torneos cuadrangulares e cuxa fase final é celebrada coa Copa da Raíña.

Dende a tempada 2008-09, cada equipo debe contar durante toda a tempada, como mínimo, con dez xogadoras, das cales un mínimo de cinco deben ser xogadoras cuxa federación de orixe sexa a RFEVB, e como máximo a nove que non o sexan, aínda que destas últimas só poderán convocar a seis para cada partido.

## Equipos da tempada 2010-11 
Equipos participantes na tempada 2010-2011 da Superliga feminina de voleibol.

## Palmarés 

## Equipos máis laureados 

## Notas 
## Véxase tamén 
### Outros artigos 
* Superliga española 2 de voleibol feminino
* Superliga española de voleibol masculino
* Voleibol
* Copa da Raíña de Voleibol

### Ligazóns externas 
* Real Federación Española de Voleibol - Superliga Feminina
* Historia do voleibol español
Jonas Jerebko

**Jonas Jerebko**, nado o 2 de marzo de 1987 en Kinna, Suecia, é un xogador sueco de baloncesto profesional.

## Traxectoria profesional 
### Europa 
Jerebko comezou a súa carreira xogando co Marbo Basket sueco na tempada 2005-06 e na 2006-07 foise ao campión sueco Plannja Basket, onde gañou o campionato. Despois foise á liga italiana para xogar co Angelico Biella en 2007.

### NBA 
Declarouse elixible para o Draft da NBA de 2008, pero despois rectificou, xa que antes quería pasar un ano máis na liga italiana para gañar experiencia antes de xogar na NBA. O ex-adestrador universitario e actual analista da ESPN, Fran Fraschilla, considerou a Jerebko coma un dos cinco europeos mellor situados no Draft de 2009. Foi seleccionado na segunda rolda do Draft de 2009 polos Detroit Pistons, na 39ª posición. É o segundo xogador sueco en ser seleccionado para xogar na NBA, tras Miles Simon, americano nado en Suecia. En agosto, asinou un contrato de dous anos cos Pistons. A súa carreira na NBA tivo un comezo movido; nun partido de pretempada, Jerebko foi acusado de darlle unha puñada ao veterano xogador Jamaal Magloire na cara. Os dous xogadores foron suspendidos un partido da tempada regular pola pelexa. Jerebko non se viu abaixo tras o incidente, e coa súa loita e determinación mellorou o seu xogo. Isto foi agradecido polos fans, e o departamento promocional dos Pistons comezou a regalar cascos viquingos e bandanas para os fans, para cada punto que anotara Jerebko.

O 5 de outubro de 2010, Jerebko lesionouse no tendón de Aquiles nun partido de pretempada contra os Miami Heat.

O 19 de febreiro de 2015, Jerebko foi traspasado xunto a Luigi Datome ós Boston Celtics, a cambio de Tayshaun Prince. O 9 de xullo de 2015, asinou de novo cos Celtics.

O 17 de xullo de 2017, Jerebko asinou cos Utah Jazz.

O 12 de xullo de 2018, Jerebko asinou cos Golden State Warriors.

## Notas 
## Véxase tamén 
### Ligazóns externas 
* Perfil en NBA.com 
* Perfil na Italian League  
* Perfil en Basketpedya.com
Cinta de Galloway

[miniatura|300 px|dereita|Unhas vacas cintas de Galloway, preto de [Stonehaven (Escocia)]]A **cinta de Galloway** é unha infrecuente raza de gando vacún, orixinaria de Galloway, no suroeste de Escocia. É inconfundible pola súa pelamia, negra agás por unha cinta ou fita branca que lle arrodea o tronco, envolvéndoa. É unha vaca de carne, adaptada aos pastos pouco produtivos da rexión onde pace, e que se supón que provén do cruzamento da raza galloway coa lakenvelder neerlandesa.

## Historia 
A orixe da pelaxe non é certa, pero suponse que provén do cruzamento do gando tradicional da rexión de Galloway coa lakenvelder neerlandesa, da que tomaría o cinto. O primeiro libro de rexistro remóntase a 1878, se ben daquela agrupaba as galloway e mais as aberdeen-angus, e non foi ata 1921 que se recolleu a raza en libro de seu e se acompañou da creación da primeira sociedade escocesa de gando cinto de Galloway, coñecida a partir de 1951 como a Belted Galloway Society.

A finais da década de 1940 esta raza foi importada aos Estados Unidos, onde se desenvolveu rapidamente, e xa nos anos cincuenta se creou a sociedade estadounidense de protección da cinta de Galloway.

## Poboación e distribución 
Nos Estados Unidos non se chega ás 10.000 cabezas de cinta de Galloway, mentres que no Reino Unido superan lixeiramente a cifra das 2.500 femias.

Nos Estados Unidos concéntrase sobre todo no leste, en Nova Inglaterra e no Medio Oeste, aínda que se vai estendendo cara ao oeste e xa hai exemplares en California, Oregón ou Texas. No Reino Unido, aínda que se coñece en todo o territorio, concéntranse loxicamente na súa zona de orixe, a rexión de Galloway e Dumfries. É aquí, na viliña de Castle Douglas, onde se celebra a poxa anual da raza. Tamén se crían algúns exemplares no Canadá, Nova Zelandia e Australia. É o animal símbolo de Fearrington Town, en Pittsboro (Carolina do Norte).

## Características 
A vaca cinta de Galloway é unha vaca negra, mocha e pelosa, cunha fita branca que a arrodea por enteira e de maneira regular, do lombo ao ventre. Con todo, existen exemplares pardos e rubios, en vez de negros, admitidos polos libros de rexistro da raza. Mais non se admiten como cintas de Galloway aquelas femias que teñan pelo branco por riba da presunlla, fóra do propio cinto, mentres que para os bois a prohibición de branco comprende tamén a pata enteira. O pelo longo protéxea ben da choiva e permítelle estar ao aberto a maior parte do ano.

Un boi pode pesar entre 770 e 1.045&nbsp;kg, cunha media de 820&nbsp;kg. A vaca pesa algo máis da metade, cunha media de 565&nbsp;kg e un abano de entre 450 e 675&nbsp;kg. Os cuxos párenos con entre 15 e 25&nbsp;kg.

A vaca é pousona e calma, pero conserva un forte instinto de protección sobre a cría. Pasta en eidos de herba brava, onde outras razas máis dedicadas non pacen, e poden conseguir unha carne de boa calidade alimentándose unicamente de herba.

## Notas 
## Véxase tamén 
### Ligazóns externas 
* Sociedade Británica das cintas de Galloway
.gl

**.gl** é o Dominio de Nivel Superior xeográfico (ccTLD) para Groenlandia.

O nome de dominio comercializouse ás veces como un símbolo de "boa sorte" ("good luck"), "libraría gráfica" ("graphics library") ou Galiza e a lingua galega. Unha das empresas que deu pulo a este uso foi Dinahosting co seu eslogan "Con .gl estamos no mundo!".

## Notas 
## Véxase tamén 
### Outros artigos 
* .gal
* Dominio de Internet
* DNS
* Lista de dominios de Internet

### Ligazóns externas 
* IANA - .gl
O Caroceiro, Cabanas, O Vicedo

**O Caroceiro** é un lugar da parroquia de Cabanas, no concello lucense do Vicedo. Segundo o IGE, en 2015 tiña 2 habitantes (un home e unha muller), o que supón unha diminución en relación ao ano 2000 cando tiña 5 habitantes.

## Lugares e parroquias 
### Lugares de Cabanas 
### Parroquias do Vicedo 
## Notas
O Caroceiro

O topónimo **O Caroceiro** pode referirse a:

;En Galiza
***O Caroceiro**, lugar da parroquia de Mañón, no concello de Mañón;
***O Caroceiro**, lugar da parroquia de Ribas de Sil, no concello de Ribas de Sil;
***O Caroceiro**, lugar da parroquia de Cabanas, no concello do Vicedo.

## Véxase tamén
### Outros artigos
***Os Caroceiros**, lugar da parroquia das Neves, no concello de Ortigueira;
***Caraceiro**, lugar da parroquia de Muras, no concello de Muras.
Porto do Son Club de Fútbol

O **Porto do Son Club de Fútbol** é un equipo de fútbol galego de Porto do Son. Compite no Grupo 5 da Terceira Autonómica e o seu terreo de xogo é o Campo Municipal do Preguntoiro.

## Tempada a tempada
## Véxase tamén
### Ligazóns externas
*Páxina do club en Facebook
Campo Municipal do Preguntoiro

O **Campo Municipal do Preguntoiro** (tamén chamado **campo Emilio García**) é un campo de fútbol municipal de Porto do Son, o seu propietario é o Concello de Porto do Son e nel xoga os seus partidos como local ao Porto do Son CF.

Ten un terreo de xogo de céspede artificial de 100 x 60 metros e conta cunha bancada cuberta con capacidade para 500 persoas

Desde 2009 coñécese como campo Emilio García, en honra ao primeiro presidente do Porto do Son CF.

## Notas 
## Véxase tamén 
### Ligazóns externas 
* O Preguntoiro en siguetuliga.com
Miguel López Torre

**Miguel López Torre** nado en Pontedeume en 1893 e finado o 25 de xullo de 1958, foi un libreiro e escritor galego.

## Traxectoria 
Naceu en Galiza, mais viviu na Habana até os 16 anos, para máis tarde regresar á súa vila natal en 1909. Á súa chegada, mergullouse no mundo das letras, tanto na faceta de escritor como de libreiro; inaugurou a primeira libraría de Pontedeume no ano 1922 e a primeira imprenta en 1923. Décadas máis tarde, os Talleres Gráficos López Torre serían un referente editorial en Galiza.

Os seus primeiros traballos literarios viron a luz en publicacións periódicas de carácter local, como *Ecos del Eume* ou *Breamo*, e noutras de ámbito galego como *La Voz de Galicia*. Durante a década de 1920 foi arquivando unha serie de datos históricos sobre a bisbarra eumesa e Galiza en xeral, material do que, en gran parte, se serviu o seu amigo Antonio Couceiro Freijomil para completar a *Historia de Pontedeume e a súa Comarca*.

Foi sempre moi activo na vida cultural de Pontedeume. En 1933 foi nomeado director artístico da recentemente creada sociedade literaria musical Euterpe. Escribiu versos para as distintas comparsas de carnaval e colaborou durante anos con artigos que se publicaron nos programas-revistas anuais con motivo das festas patronais.

En 1936 comezou a padecer unha grave enfermidade (artrite reumatoide) que ao pouco tempo o prostrou nunha invalidez que o acompañou o resto da súa vida. Durante este tempo concibiu *Romanceiro do Eume* un libro de poemas que se publicou por primeira vez en 1958, dous meses antes do seu falecemento . Pero antes, tivo a dita de escoitar, a través de Radio Nacional de España os seus versos, preparados e radiados por Fonópolis en Madrid, baixo a cariñosa dedicación do seu grande amigo o xornalista e historiador José María Basanta Barro.

Durante os vinte e dous anos que durou a súa longa enfermidade, traballou incansablemente na recompilación de datos para a elaboración dunha guía turística da bisbarra eumesa, sen abandonar os artigos de costumes e a poesía. En 1976 publícouse, a título póstumo, a súa obra en galego *Do Tear Esquecido*, prologada por Xosé María Pérez Parallé.

En 1981, o seu fillo Miguel López Piñeiro culminou finalmente un vello sono do seu pai, ao actualizar os datos e fotografar os recantos da bisbarra, para sacar á luz *Pontedeume y la Comarca*, a primeira guía turística desta vila , que fora declarada Monumento Histórico-Artístico a mediados do século XX, e dos sete concellos que a rodean (Cabanas, Ares, Mugardos, Fene, Monfero, Vilarmaior e Miño).

## Notas 
## Véxase tamén 
### Ligazóns externas 
* Ficha de López Torre na EGU.
Harry Turtledove

**Harry Norman Turtledove**, nado nos Ánxeles (California) o 14 de xuño de 1949, é un historiador e escritor estadounidense.

## Traxectoria
Autor de máis de oitenta novelas, está considerado como un mestre da ficción histórica. As súas novelas distópicas exploran versións alternativas da historia da humanidade, como que os nazis gañaron a segunda guerra mundial, os confederados a Guerra Civil Estadounidense ou a armada de Filipe II conquista Inglaterra.

Está casado coa escritora de misterio Laura Frankos.

## Véxase tamén 
### Ligazóns externas 
* Official Harry Turtledove website
Ficción histórica

Denomínase **ficción histórica** un xénero literario propio da novela no cal a acción se desenvolve nun contexto histórico verídico, a partir do cal o autor conta a súa propia versión da época, xeralmente tratando acontecementos destacábeis e coñecidos. Cando o libro no seu conxunto trata de modificar feitos historicamente comprobábeis xa non falamos de ficción histórica senón de ucronía.

## Véxase tamén 
### Ligazóns externas 
* *Historical Fiction database*
Lana Turner

miniatura|dereita|Turner en 1941.
**Lana Turner**, nada en Wallace (Idaho) o 8 de febreiro de 1921 e finada nos Ánxeles o 29 de xuño de 1995, foi unha actriz estadounidense e símbolo sexual da década de 1940. Traballou en importantes filmes como *Dr. Jekyll and Mr. Hyde*, ou o filme negro *The Postman Always Rings Twice*, de 1946. Foi nomeada ao Oscar como mellor actriz.

## Véxase tamén 
### Ligazóns externas 
* Biografía
Martin Schulz

230 px|dereita|miniatura|Martin Schulz, 2013

**Martin Schulz**, nado o 20 de decembro de 1955 en Hehlrath, daquela República Federal de Alemaña, é un político e libreiro alemán, eurodeputado en representación do Partido Socialdemócrata de Alemaña e dende 2004 voceiro dos socialdemócratas europeos no Parlamento Europeo.

## Traxectoria 
Comezou a traballar nunha libraría e en pequenas editoriais, ata que con 27 anos montou a súa propia libraría. Con 29 anos foi elixido concelleiro en Würselen e tres anos máis tarde, en 1987 foi designado alcalde desa vila da Renania setentrional. Permanceu na alcaldía durante once anos, mentres escalaba posicións na estrutura do SPD: primeiro nos órganos locais e logo nos rexionais.

En 1994 é elixido deputado no Parlamento Europeo e é reelixido en 2000. Logo destes comicios faise cargo do posto de voceiro da delegación do SPD e en 2002 pasa a ser vicepresidente do grupo parlamentario do Partido dos Socialistas Europeos. En 2004 substitúe o español Enrique Barón como presidente, e nese cargo continúa despois das eleccións de 2004 e de 2009, nas que é sucesivamente reelixido. A partir de 2009 a denominación do seu grupo parlamentario pasa a ser Alianza Progresista de Socialistas e Demócratas.

En xullo de 2003, logo de facer unhas declaracións nas que criticaba determinadas medidas de política interna do primeiro ministro italiano Silvio Berlusconi, daquela presidente de quenda do Consello de Ministros da Unión Europea, o italiano dixo recomendalo para interpretar o personaxe nazi dun filme.. Este comentario causou unha tensión diplomática entre Alemaña e Italia.

En 2009 os conservadores do Partido Popular Europeo e os socialdemócratas da Alianza chegan a un acordo para repartirse a presidencia do Parlamento Europeo no seguinte quinquenio. Así, durante a primeira metade a presidencia corresponderíalle ao polaco Jerzy Buzek, mentres que a segunda quenda, dende 2012 a 2014, debería corresponderlle a Schulz. Porén, meses antes de que se producise este relevo no poder comezaron a espallarse rumores dos poucos apoios cos que contaría Schulz entre os propios membros da Alianza de Socialistas e Demócratas.

## Notas 
## Véxase tamén 
### Ligazóns externas 
* Web oficial
Símbolo sexual

[miniatura|160px|[Marilyn Monroe é, segundo a BBC, probablemente o símbolo sexual máis perdurable de Hollywood.]]
Un **símbolo sexual**, tamén coñecida pola denominación inglesa *sex symbol*, é unha persoa famosa que o público, sexa home, muller, seguidor, críticos ou fans en xeral, crea e atopa sexualmente atractiva. Aínda que este termo se usa para os persoeiros catalogados como iconas, tamén pode ser usada para persoas non famosas, estas que non son precisamente catalogadas como ídolos pero si famosas dentro dunha comunidade pequena. O termo foi usado por primeira vez ao redor de 1950 pola popularidade de certas estrelas de cine como Brigitte Bardot, Marilyn Monroe  e Raquel Welch.

## Fontes 
[miniatura|160px|[Asta Nielsen foi unha das primeiras persoas considerada como símbolo sexual]]
A industria cinematográfica xogou un papel moi importante no xurdimento dos símbolos sexuais diseminando imaxes de xente considerada bela por todo o mundo, especialmente na época do cine mudo, cando non existían barreiras idiomáticas. Un dos primeiros símbolos sexuais foi a actriz danesa Asta Nielsen nas décadas dos anos 1910 e anos 1920. Desde os seus inicios Hollywood contribuíu con numerosos símbolos sexuais masculinos pero sobre todo femininos: Marilyn Monroe, Greta Garbo, Raquel Welch, Ursula Andress, Claudia Cardinale, Jean Harlow, Clark Gable, Ava Gardner, Rita Hayworth, Grace Kelly, Marlon Brando, Elvis Presley, Farrah Fawcett, Brigitte Bardot, Alain Delon, James Dean, Robert Redford, Paul Newman.

## Notas
## Véxase tamén 
### Outros artigos 
* Atracción sexual
* Muller fatal
* Símbolo sexual (bioloxía)
Ryan Hollins

**Ryan Kenwood Hollins**, nado o 10 de outubro de 1984 en Pasadena (California), é un xogador de baloncesto profesional estadounidense que é axente libre.

## Traxectoria 
[miniatura|esquerda|Hollins, cos Cavaliers, fai un mate sobre [Yi Jianlian.]]
Hollins foi elixido na segunda rolda (50ª posición) do Draft da NBA de 2006 polos Charlotte Bobcats. Foi o 100º xogador de UCLA en ser elixido no Draft da NBA. Na súa tempada coma rookie, xogou en 27 partidos e acadou 2.6 puntos por encontro.

Durante a pretempada de 2008, os Bobcats fixéronlle unha oferta e Hollins converteuse en axente libre restrinxido. O 25 de xullo de 2008, asinou a oferta que lle fixeran para quedar un ano máis cos Charlotte Bobcats.

O 16 de xaneiro de 2009, Hollins foi traspasado aos Dallas Mavericks xunto con Matt Carroll a cambio de DeSagana Diop.

O 3 de agosto de 2009, asinou polos Minnesota Timberwolves un contrato por tres anos cun valor de 7 millóns de dólares. Os Mavericks non igualaron a oferta, e Hollins foise a Minnesota.

O 26 de xullo de 2010, Hollins foi traspasado aos Cleveland Cavaliers xunto ao base Ramon Sessions e unha elección da segunda rolda do Draft da NBA de 2013, a cambio de Delonte West e Sebastian Telfair. O 20 de marzo de 2012, foi cortado polos Cavaliers.

Asinou cos Boston Celtics o 23 de marzo de 2012. Hollins xogou en 15 partidos da tempada regular cos Celtics, e en 17 de 20 partidos nos Playoffs, aportando enerxía e capacidade reboteadora.

O 23 de xullo de 2012, asinou cos Los Angeles Clippers.

O 18 de setembro de 2014, Hollins asinou cos Sacramento Kings.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com  
* Perfil en UCLA
Joey Graham

**Joseph "Joey" Graham**, nado o 11 de xuño de 1982 en Wilmington, Delaware, é un ex xogador americano de baloncesto profesional.

## NBA 
Graham foi seleccionado na 16ª posición do Draft da NBA de 2005 polos Toronto Raptors. Comezou a súa tempada coma rookie coma titular, xogando de aleiro. Despois de cinco partidos, foi apartado do equipo titular por Morris Peterson. Acadou 6.5 puntos por encontro nesta tempada.

O 29 de outubro de 2007, os Raptors ampliaron o contrato de Graham por dúas tempadas máis.

Na tempada 2008-09, Graham fixo as súas mellores marcas en puntos (7.7) e en rebotes (3.7) por partido, e igualou a marca de minutos xogados por partido. Ademais, o 4 de febreiro de 2009 fixo a mellor anotación da súa carreira, con 24 puntos, ante os Los Angeles Lakers. Igualou dita marca seis días máis tarde contra os Minnesota Timberwolves.

O 25 de setembro de 2009, Graham asinou un contrato dun ano cun valor de 885.000 dólares cos Denver Nuggets.

O 30 de xullo de 2010, Graham asinou un contrato de dous anos cos Cleveland Cavaliers. O 9 de decembro de 2011, foi cortado polos Cavs, e pasou a ser axente libre.

## Notas 
## Véxase tamén 
### Ligazóns externas 
* Estatísticas en basketball-reference.com  
* Perfil na universidade en ESPN.com 
* Estatísticas en Yahoo Sports 

{{Draft da NBA 2005}
Aparicións de Pontevedra

As **aparicións de Pontevedra** foron dúas aparicións marianas na residencia das irmás Doroteas de Pontevedra a Sor Lucía, unhas das rapazas que mirara a Nosa Señora de Fátima.

## Primeira aparición
[miniatura|dereita|110px|Estatua da [Nosa Señora de Fátima.]]

Oito anos despois das aparicións de Fátima, unhas das testemuñas, coñecida agora como Sor Lucía, vivía na residencia das irmás Doroteas en Pontevedra. Segundo ela, o 10 de decembro de 1925 experimentou outra aparición da Virxe María, que lle prometera volver visitala para revelarlle os requisitos específicos para a comuñón da reparación nos primeiros sábados.

Segundo conta, apareceuse a Virxe, e a carón dela, elevado nunha nube luminosa, o neno Xesús. A Virxe puxo a man no seu ombreiro, e ensinoulle un corazón rodeado de espiñas que tiña na outra man. Ao tempo, o neno Xesús pediulle a Sor Lucía que tivese compaixón da súa nai, referíndose a ela como a nai no ceo da monxa. Despois, a Virxe díxolle as devocións dos cinco primeiros sábados de mes.

A devoción da comuñón de reparación nos cinco primeiros sábados está considerada unha parte esencial da mensaxe de Fátima, mencionada pola Virxe o 13 de xullo de 1917. Se alguén cumpre esas condicións nos primeiros sábados de cinco meses consecutivos, a Virxe María concederíalle unha graza especial na hora da súa morte.

A devoción dos primeiros sábados xa fora establecida na Igrexa Católica polo papa Pío X o 1 de xullo de 1905, dando indulxencias a quen adorase a Inmaculada Concepción durante doce meses seguidos.

## Segunda aparición
O 15 de febreiro de 1926 Sor Lucía dixo que mentres sacaba o lixo ao xardín, viu un neno que recoñeceu, e que despois dunha conversa, o neno transformouse no neno Xesús, que pediu que non seguise falando da devoción dos primeiros sábados.

## Véxase tamén
### Ligazóns externas
*Artigo  da EWTN .
*Artigo da Notre Dame University .
*Artigo  da Catholic News Agency .
Exposición Nacional da Construción Naval

A **Exposición Nacional da Construción Naval**, tamén coñecida como **Exponav**, é un museo marítimo de Ferrol, adicado á historia da construción naval. Foi inaugurado o 10 de marzo de 2008, e está situado na base naval da cidade departamental.

## Características 
O proxecto naceu dunha iniciativa conxunta da Armada Española e a Asociación de Enxeñeiros Navais de España. Contou coa colaboración de entidades como o Ministerio de Fomento, a Consellería de Industria e de Cultura da Xunta de Galicia, a Deputación da Coruña, o concello de Ferrol, a autoridade Portuaria de Ferrol, o campus universitario de Ferrol (Universidade da Coruña) ou Navantia. É unha mostra técnica dirixida tanto ás persoas especializadas no campo da construción e enxeñaría naval, como ao público en xeral.

A apertura do museo culminou a restauración do edificio de Ferreirías, dirixida polo arquitecto Font. A exposición foi comisariada polo contraalmirante enxeñeiro da armada José Castro Luaces.

## Véxase tamén 
### Outros artigos
*Museo Naval de Ferrol
### Ligazóns externas 
* www.exponav.org
Die Welle

**Die Welle** (*A onda* en alemán) é un filme alemán realizado no 2008. Tivo un éxito satisfactorio nas grandes pantallas xermanas, pois despois de 10 semanas en cartel, 2'3 millóns de persoas vírano. A película está dirixida por Dennis Gansel.

Baséase en *The Wave*, novela de Morton Rhue de 1981, que á súa vez sacara a idea do experimento real da Terceira onda, feito por Ron Jones en 1967, profesor dun instituto de Palo Alto (California).

## Sinopse 
Durante un proxecto semanal, o profesor Rainer Wenger ensínalle aos alumnos da súa clase o tema da autocracia como forma de goberno. Os estudantes ven imposible a idea de que puidese volver unha ditadura como a do Terceiro Reich na Alemaña, pois a pesar do tempo pasado, hai arrepentimento, e a actual política e as tecnoloxías arbitrarían o proceso dun mandato novo autocrático. O profesor Rainer Wenger decide empezar un experimento cos seus alumnos para demostrar o fácil que é manipular as masas. A través do seu lema: "forza mediante a disciplina, forza mediante a comunidade, forza a través da acción, forza a través do orgullo", e seguindo o profesor un liderado grupal, cada día os alumnos crean unha nova norma. Por exemplo, o profesor logra que todos eles ao entrar na aula, en menos de 30 segundos, estean sentados con actitude atenta, resoltos a iniciar a clase. O interese da forma de como se executaban as clases creceu, facendo que alumnos doutros cursos se cambiaran para este. O popular curso votou chamarse "A Onda", e a medida que pasaban os días, esta comezou a facerse notar mediante fóra das aulas, por detrás do profesor Wenger, que acaba perdendo o control da situación.

## Elenco 
[miniatura|Instituto MarieCurie en [Dallgow-Döberitz, onde se gravou a película.]]
* Jürgen Vogel: *Rainer Wenger*
* Frederick Lau: *Tim*
* Max Riemelt: *Marco*
* Jennifer Ulrich: *Karo*
* Christiane Paul: *Anke Wenger*
* Elyas M'Barek: *Sinan*
* Cristina do Rego: *Lisa*
* Jacob Matschenz: *Dennis*
* Maximilian Vollmar: *Bomber*
* Max Mauff: *Kevin* 
* Ferdinand Schmidt-Modrow: *Ferdi*
* Tim Oliver Schultz: *Jens*
* Amelie Kiefer: *Mona*
* Odine Johne: *Maja*
* Fabian Preger: *Kaschi*
* Teresa Harder: *Madre*
* Jaime Ferkic: *Bobby*
* Liv Lisa Fries: *Laura*
* Dennis Gansel: *Martin*
* Johanna Gastdorf: *Nai de Tim*
* Gerald Alexander Held: *Pai de Tim*
* Thomas Sarbacher: *Karos Vater*

## Banda sonora 
A banda sonora da película publicouna a EMI alemá o 25 de maio do 2008, e contén cancións de The Subways, Kilians, Johnossi, Digitalism e The Hives, como tamén unha versión de EL*KE do clásico "Rock 'n' Roll High School" dos Ramones. A canción titulada "Garden Of Growing Hearts" foi feita pola banda berlinesa Empty Trash. A música orixinal da película foi composta por Heiko Maile, membro do grupo musical Camouflage.

## Notas
Heinkel He 45

O **Heinkel He 45** foi un bombardeiro lixeiro producido en Alemaña a principios dos anos 30, sendo un dos primeiros avións adoptados pola nova formada *Luftwaffe*. Tratábase dun biplano cunha tripulación de piloto e artilleiro sentados en tándem en cabinas abertas. Desenvolvido en paralelo ao He 46, apareceu en 1931 como un biplano de propósito xeral e foi empregado principalmente como adestrador, pero tamén foi empregado pola *Luftwaffe* como avión de recoñecemento e bombardeiro lixeiro. A produción total acadou os 512 exemplares, incluídos os fabricados baixo licenza por Gotha, Focke-Wulf e BFW.
Johan Petro

**Johan Petro**, nado en París o 27 de xaneiro de 1986, é un ex xogador francés de baloncesto profesional descendente de familia de Guadalupe.

## Traxectoria 
Foi seleccionado polos Seattle SuperSonics na 25ª posición do Draft da NBA de 2005. O 7 de xaneiro de 2009, Petro foi traspasado aos Denver Nuggets xunto a unha elección da segunda rolda do Draft da NBA de 2009, a cambio de base Chucky Atkins, unha elección da primeira rolda do Draft de 2009 e compensacións económicas. Os Nuggets rexeitaron a opción de equipo de Petro, facendo del un axente libre non restrinxido. Con todo, aceptaron a súa opción o 27 de agosto de 2009.

O 10 de xullo de 2010, os New Jersey Nets ficharon a Petro, cun contrato de 3 anos cun valor de 10 millóns de dólares.

O 11 de xullo de 2012, os Nets traspasaron a Petro, Jordan Farmar, Jordan Williams, Anthony Morrow, e DeShawn Stevenson ós Atlanta Hawks a cambio de Joe Johnson.

## Notas 
## Véxase tamén 
### Ligazóns externas 
* Web oficial de Johan Petro 
* Perfil en NBA.com 
* Estatísticas en basketball-reference.com  
* Perfil de Johan Petro en InterBasket.net
Fanny Garrido

**Francisca González Garrido**, coñecida como **Fanny Garrido**, nada na Coruña o 30 de outubro de 1842 e finada en Madrid o 11 de novembro de 1917, foi unha escritora e tradutora galega.

## Traxectoria 
Filla do médico Francisco González Garrido del Amo e mais de Josefa García Cuenca. Colaborou nos periódicos *Galicia* e *El Correo* de Madrid. Da súa produción destaca a novela autobiográfica *Escaramuzas*, publicada en 1885. Traduciu do alemán ao castelán a Heine e Goethe. Foi membro correspondente da Real Academia Galega. Empregou tamén o pseudónimo de **Eulalia de Liáns**.

## Vida persoal
En 1860 casou co compositor Marcial del Adalid, quen musicou moitos dos seus poemas. Logo da morte do seu marido casou co químico lucense José Rodríguez Mourelo.

## Obras 
* *Escaramuzas* (1885)
* *La mano izquierda* (*Revista Contemporánea*, 1887-1888)
* *La madre de Paco Pardo* (1898)
* *Batallas* (inédita)

## Galería de imaxes 
## Véxase tamén 
### Bibliografía 
* 
* 
* 
* 
* 

### Outros artigos 
* María de los Dolores del Adalid y González Garrido (filla)
### Ligazóns externas 
* Biografía en escritoras.com .
Megamind

***Megamind*** é un filme de animación dirixido por Tom McGrath que se estreou no 2010.

## Sinopse 
Megamind é o súper malvado máis brillante que o mundo xamais coñeceu, e o que menos éxito ten. Durante anos, intentou conquistar Metro City por tódolos medios posibles. Cada intento constitúe un fracaso, por culpa de Metro Man, un heroe invencible ata que Megamind consegue matalo. De repente, a vida de Megamind carece de sentido. Que pode facer un ser malvado sen un súper heroe co que enfrontarse?. Crear a Titán, un novo heroe máis forte que Metro Man.

## Personaxes 
* Will Ferrell como Megamind,un brillante e súper malvado alien. Parodia de Lex Luthor e Brainiac.
* Brad Pitt como Metro Man, o súper heroe rival de Megamind. Parodia de Superman.
* Tina Fey como Roxanne Ritchie, unha xornalista, e parodia de Lois Lane.
* Jonah Hill como Hal Stewart/Titan.
* David Cross como Minion, un peixe que fala e amigo de Megamind.
* J. K. Simmons como Warden.
* Ben Stiller como Bernard.
* Justin Theroux como o Pai de Megamind.
* Christopher Knights como Garda da prisión.
* Tom McGrath como Garda da prisión.
* Jack Blessing como Newscaster.
* Jessica Schulte como a Nai de Megamind.
* Joey Dinitere como Megamind de bebé.
* Noah Dinitere como Metro Man de bebé.

## Galardóns e nomeamentos 
* 2010: Premios Annie: 6 nomeamentos, incluíndo mellor guión.

## Notas 
## Véxase tamén 
### Ligazóns externas 
* Ficha na IMDb
Río Foix

O **río Foix** é un pequeno río con escaso caudal de auga que desemboca formando un pequeno delta na praia de Cubelles, na provincia de Barcelona. O seu réxime de augas é o típico dos ríos mediterráneos estando caracterizados por non levar gran volume de auga durante o ano excepto nos episodios de choivas torrenciais de primavera e, sobre todo, de outono.

Na zona do río próxima a Castellet i la Gornal hai unha presa que retén a maior parte do caudal de auga que pasa por el. Esta presa utilízase exclusivamente para almacenar auga, e non para conseguir enerxía eléctrica como en moitas outras. A cantidade de auga que flúe polo Foix é, debido ao clima seco a zona e a pouca cantidade de afluentes, moi escasa.

A conca do Foix forma parte das Concas Interiores de Cataluña xestionada pola Agència Catalana de l'Aigua.

## Véxase tamén 
*Lista de ríos de España
### Ligazóns externas 
*Plano da conca do río Foix(ano 1912)
Río Ibaizabal

O **Ibaizabal** é un río de Biscaia, no norte de España. Etimoloxicamente ven de *ibai*, "río" e *zabal*, "ancho" en éuscaro, é dicir «río ancho».

Nace na fronteira de Biscaia con Áraba e Guipúscoa, preto de Elorrio, de varios arroios dos montes Anboto e Udalaitz, na Cornixa Cantábrica. Adóitaselle denominar Ibaizabal a partir da unión do Zumelegui e o Arrázola, que se unen no val de Axpe Achondo.

Corre en dirección noroeste polo chamado Val do Ibaizabal e atravesa o Duranguesado. Conflúe en Basauri co Nervión, un río de similar caudal e lonxitude, e xuntos corren en dirección noroeste. Á altura de Bilbao forman a ría de Bilbao (tamén chamada ría do Nervión ou do Ibaizabal), que desemboca no mar Cantábrico.

En todo o seu percorrido, fóra da súa parte alta, as súas beiras están altamente urbanizadas e industrializadas, principalmenete con industrias metalúrxicas e químicas (papeleiras) o que deteriora a calidade das augas e altera os ecosistemas propios das súas beiras ao verse canalizado e encaixonado en moitos tramos da súa canle. As reformas do saneamento melloraron moito a calidade das súas augas.

## Galería de imaxes 

Ficheiro:Ibaizabal-santa isabel.jpg|O Ibaizábal-Nervión por Santa Isabel (Arrigorriaga).
Ficheiro:Bilbao satelite.png|Confluencia, ría e desembocadura de Nervión e Ibaizábal.

## Véxase tamén 
*Río Nervión
*Ría de Bilbao
*Lista de ríos de España

### Ligazóns externas 
*Ríos de Euskadi.
Río Pas

O **Pas** é unha canle fluvial, catalogado como río, situado no norte de España, na Cornixa Cantábrica, que discorre polo centro da comunidade autónoma de Cantabria e desemboca no mar Cantábrico.

O nome de "Pas" pode documentarse desde o século XI, citado por San Salvador de Oña en 1011 e 1084.

* **Nacemento**: Pé de Castro Valnera e Peñas Negras, en Vega de Pas. 
* **Desembocadura**: Ría de Mogro ou Abra do Pas (Piélagos-Miengo). 
* **Percorrido**: 57&nbsp;km. 
* **Principais afluentes**: Yera, Viaña, Barcelada, Jaral, Magdalena, Pandillo e Pisueña. 
* **Superficie da conca Pas-Pisueña**: 649&nbsp;km². 
* **Achega anual**: 572 hm³.

## Galería de imaxes 

Ficheiro:Abra'l Pas.jpg|Desembocadura do Pas

## Notas 
## Véxase tamén 
*Lista de ríos de España
Moto2

miniatura|dereita|250px|Primeiro podio da historia desta categoría.
**Moto2** é a categoría intermedia do Campionato do Mundo de Motociclismo de velocidade, regulado pola FIM. Destinada a motocicletas equipadas con motores de 600cc e catro tempos, esta categoría substituíu a partir de 2010 á antiga de 250cc (con motor de dous tempos). Os motores son producidos por Honda, os pneumáticos por Dunlop e a electrónica fornécena só produtores autorizados pola FIM, cun custo máximo de 650 euros por equipamento.

O primeiro piloto en gañar este campionato foi o español Toni Elías, quen gañou matematicamente en título o 10 de outubro de 2010 ao quedar cuarto no GP de Malaisia a falta de tres carreiras para terminar o campionato.

## Características 
A categoría Moto2 conta cunha normativa específica, diferente de MotoGP e Superbikes. O motor será o mesmo que monta a Fonda CBR600RR, un modelo de rúa pero con preparación específica para competición; no entanto, a parte ciclo deberá ser prototipo, así que os equipos deberán deseñar un chasis desde cero, do mesmo xeito que o depósito, carenado e demais compoñentes, que non poderán ser derivados de ningún xeito dun modelo de rúa.

### Ficha técnica 
* Motor: Catro cilindros en liña, 4 tempos, 16 válvulas DOHC, refrixeración líquida.
* Orixe: Honda. 
* Cilindrada: 599cc. 
* Diámetro por carreira: 67 x 42,5&nbsp;mm. 
* Potencia máxima: 140 CV. 
* Carburación: inxección electrónica PGM-FI. 
* Diámetro da bolboreta: 40&nbsp;mm. 
* Depósito de combustible: 22 litros. 
* Embrague: multidisco, autodeslizante húmido, con accionamento mecánico por cable. 
* Bastidor: dobre viga en aluminio. 
* Dimensións: 1.990 x 500 x 1.000&nbsp;mm. 
* Ángulo de lanzamento: 22º55’ (variable). 
* Avance: 95&nbsp;mm (variable). 
* Altura do asento: 700&nbsp;mm. 
* Suspensión traseira: Amortecedor Showa de 55&nbsp;mm de percorrido. 
* Lamias: de magnesio forxado. 
* Dianteira: 17 x 3,75. 
* Traseira: 17 x 6. 
* Pneumático dianteiro: Dunlop 125/80-17. 
* Pneumático traseiro: Dunlop 190/55-17. 
* Freo dianteiro: Disco de 300&nbsp;mm., pinzas de catro pistóns e ancoraxe radial Galfer. 
* Freo traseiro: Disco de 220&nbsp;mm., pinza de dúas pistóns Galfer. 
* Peso en orde de marcha: 137 quilos

A maioría dos elementos da parte ciclo da moto están personalizados para cada equipo. O único elemento común é o motor de orixe Honda.

## Campións 
## Notas 
## Véxase tamén 
### Ligazóns externas 
* Sitio web de MotoGP
Mars Attacks!

***Mars Attacks!*** é un filme de comedia negra estadounidense dirixido por Tim Burton que se estreou en 1996.

## Sinopse 
Parodia dos filmes de ficción científica dos anos 50. Unhas naves espaciais procedentes de Marte sobrevoan tódalas capitais do mundo. A poboación, aterrada, agarda a coñecer as súas intencións. Ó presidente dos Estados Unidos, o seu asesor científico asegúralle que serán absolutamente pacíficos. Porén, os seus asesores militares aconséllanlle que aniquile ós marcianos antes de que sexa demasiado tarde.

## Personaxes 
* Jack Nicholson como
** James Dale: Presidente dos Estados Unidos.
** Art Land.
* Lukas Haas como Richie Norris.
* Annette Bening como Barbara Land.
* Pierce Brosnan como Donald Kessler.
* Sarah Jessica Parker como Natalie Lake.
* Sylvia Sidney como Florence Norris..
* Glenn Close como Marsha Dale.
* Pam Grier como Louise Williams.
* Martin Short como Jerry Ross.
* Rod Steiger como Xeneral Decker.
* Tom Jones como El mesmo.
* Michael J. Fox como Jason Stone.
* Joe Don Baker como as Mr. Norris.
* O-Lan Jones como Sue-Ann Norris.
* Jack Black como Billy-Glen Norris.
* Ray J e Brandon Hammond como Cedric e Neville Williams.
* Natalie Portman como Taffy Dale.
* Paul Winfield como Tte. Xeneral Casey.
* Danny DeVito como Rude Gambler.
* Lisa Marie como Muller marciana.
* Brian Haley como Mitch.
* Janice Rivera como Cindy.
* Christina Applegate como Sharona.
* Jerzy Skolimowski como Dr. Zeigler.
* Barbet Schroeder como Maurice.
* Frank Welker como a voz dos Marcianos.
* Roger L. Jackson como a voz Dr. Zeigler's co tradutor da linguaxe marciana.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Río Miera

O **Miera** é un río situado no norte de España, na Cornixa Cantábrica, que discorre pola Comunidade Autónoma de Cantabria e desemboca no Mar Cantábrico a través da ría de Cubas. Percorre todo o val do Miera ao que dá nome.

É probable que o seu nome derive de *Magrada* ou *Mégrada* citado por Pomponio Mela no século I.

## Características 
De curto percorrido, o carácter torrencial da súa cabeceira exerce unha importante erosión nunha zona de orixe glaciar con fortes pendentes. O volume de auga sofre importantes crecidas (picos) e caídas (vales), froito da gran deforestación exercida nos bosques da cabeceira do val en tempos históricos para conseguir carbón vexetal, fundamentalmente para abastecer os altos fornos das Real Fábrica de Artillería de La Cavada dedicados á fabricación de artillaría, e posteriormente pola pradificación ocasionada nos séculos XIX e XX. Isto facilitou a erosión do río no val e o acarcavamento das ladeiras, sobre todo na cabeceira. A ausencia de masas forestais de importancia propiciou que, ante as crecidas do río, a vexetación non reteña a auga, o que dá lugar a un arrastre de sedimentos en suspensión, observable na turbidez do río -principalmente durante os períodos de grandes precipitacións- e causantes da colmatación acelerada, xunto ao lavado do mineral de ferro estraido das antigas minas de Pena Cabarga, da Baía de Santander (o Miera é o principal achegue de auga doce da baía).

O Alto Miera recolle augas das zonas altas da cornixa Cantábrica, a partir da cara Norte do Castro Valnera, e das vaguadas laterais de morfoloxía glaciar. Algo máis abaixo, e sobre todo no val medio, que coincide en boa parte co municipio de Miera, atópase encaixonado entre os macizos cársticos e os contrafortes do Porracolina, ao leste, e Las Enguizas, polo oeste, ambos os pertencentes á facies urgoniana (Cretáceo). As principais achegas hídricas ao río Miera neste tramo medio proceden de importantes canles subterráneas que afloran en xeral a nivel do val. A canle baixa do río percorre os chairos costeiros, con outeiros moi suaves e chairas formadas por aluvións que o propio Miera foi deixando desde o Terciario.

## Véxase tamén 
* Lista de ríos de España
Río Besaya

O **Besaya** (do latín *Bisalia*) é un río situado no norte de España, na Cornixa Cantábrica, que discorre pola comunidade autónoma de Cantabria e desemboca no Mar Cantábrico. Fúndese co río Saja no termo municipal de Torrelavega.

***Nacemento**: Cueto Roupeiro en Aradillos (Campoo de Enmedio) a 1.200 metros de altura. 
***Desembocadura Saja-Besaya**: Ría de San Martín da Area entre Suances e Miengo. 
***Principais afluentes**: Bisueña, Los Llares, Cieza, Aguayo, Torina, León, Erecia, Casares, Rebujas e Mortera. 
***Achega anual**: 390 hm³ (Saja-Besaya 812 hm³).

## Véxase tamén 
### Outros artigos
* Comarca do Besaya
* Lista de ríos de España
José Rodríguez Mourelo

**José Rodríguez Mourelo**, nado en Lugo o 24 de febreiro de 1857 (aínda que segundo outras fontes, naceu o 21 de novembro) e finado en Madrid o 21 de novembro de 1932, foi un químico galego.

## Traxectoria 
Fillo de Antonio Rodríguez Pérez, alcalde de Lugo. Estudou nas Universidades de Santiago, onde foi alumno de Antonio Casares, Foi conselleiro de Instrución Pública e de Agricultura.

## Obras 
* *La civilización moderna *, 1880.
* *Concepto actual del Cosmos *, 1880.
* *Concepto de la energía *, 1882.
* *La radiofonía*, 1883. 
* *Del método experimental en la Psicología*, 1884.
* *Historia, progresos y estado actual de las ciencias naturales en España *, 1886.
* *La noción del cuerpo simple en la Química moderna*, 1887. 
* *Curso de Ciencias Naturais*, 1888; serie de conferencias no Ateneo de Madrid. 
* *Condición de los labradores en Galicia*, 1890. 
* *Llave para la resolución de problemas en el laboratorio de Química de la Escuela general preparatoria de Ingenieros y Arquitectos*, 1890.
* *Los derivados del petroleo*, 1891. 
* *Apuntes sobre algunos descubrimientos científicos realizados por españoles en América*, 1892.
* *Las disoluciones sólidas*, artigo publicado na Revista da Real Academia de Ciencias Exactas, Físicas y Naturales de Madrid (Tomo IV). Impr. La Gaceta de Madrid, 1906

## Recoñecementos 
En 1908, foi nomeado Cabaleiro da Lexión de Honra de Francia.

## Notas 
## Véxase tamén 
### Bibliografía 
* 

### Ligazóns externas 
* Ficha na Real Academia de ciencias Exactas, Físicas e Naturais
Río Nansa

O **río Nansa** está situado no norte de España, na Cornixa Cantábrica, discorre pola comunidade autónoma de Cantabria e desemboca no Mar Cantábrico.

Nace ao pé de Peña Labra na súa vertente setentrional, a uns 1.800 metros de altura. Discorre cara ao norte en dirección ao mar e nuns 7 quilómetros que hai ata Puente Pumar, localidade do val de Polaciones, recibe varios afluentes que veñen de Peña Sagra, Collado de la Cruz de Cabezuela e Puerto de Sejos. Segue cara ao norte-nordés durante outros 5 quilómetros ata Tudanca, pasando durante o seu traxecto por unha garganta en Peña Bejo (ou Caos de Bejo), que ten o nome de Estrecho de Bejo. Entre os cortes do El Potro y Peña Bejo foi construído en 1950 o encoro de La Cohilla.

Segue formando unha curva ondulada con dirección xeral cara ao norte durante 12 quilómetros ata Puentenansa, durante os cales recibe as augas á esquerda o río Vendul, que descende do Corno de Peña Sagra; e no mesmo pobo, pola dereita, o río Tibierga, que nace ao pé do monte Aa e discorre paralelo á serra del Escudo de Cabuérniga paralelo pola súa vertente sur.

Como a 4 quilómetros curta esta cadea montañosa, de novo nunha gran cluse, seguindo a dirección norte-noroeste, unhas veces en val bastante aberto e outras pechado entre montes ata chegar á súa desembocadura na ría Tina Menor xa no Cantábrico.

A uns seis quilómetros augas abaixo de Puente Nansa, e fronte á localidade de Celis, recibe pola esquerda ao río Tanéa, que descende de Peña Sagra, así como doutros de menor consideración.

## Características 
* **Nacemento**: serra de Peña Labra en Polaciones, a 1.300 metros de altura. 
* **Desembocadura**: ría de Tina Menor 
* **Percorrido**: 46&nbsp;km 
* **Principais afluentes**: Vendul, Tanea, Espinal, Collarín, Quivierda. 
* **Superficie da conca**: 418&nbsp;km² 
* **Achega anual**: 376 hm³

## Véxase tamén 
* Lista de ríos de España
*Val do Nansa
*Comarca de Saja-Nansa
Danny DeVito

**Daniel Michael** "**Danny**" **DeVito Jr.**, nado o 17 de novembro de 1944 en Neptnue Township, Nova Jersey, é un actor, director e produtor estadounidense. Premiado cos premios Globo de Ouro e Emmy pola súa participación na comedia de situación *Taxi*. Destacado polo seu traballo nos filmes *Twins*, *Hoffa*, *Erin Brockovich*, ou *Man on the Moon*, entre outras.

Está casado coa tamén actriz Rhea Perlman.

## Véxase tamén
Rhea Perlman

miniatura|dereita|Perlman en 1988.
**Rhea Perlman**, nada en Brooklyn (Nova York) o 31 de marzo de 1948, é unha actriz estadounidense coñecida mundialmente polo seu papel de Carla Tortelli na popular comedia de situación *Cheers*. Está casada co tamén actor Danny DeVito. Perlman foi nomeada 10 veces aos premios Emmy na categoría de mellor actriz secundaria en series de comedia pola súa participación en *Cheers* (que estivo 11 tempadas en antena, de 1982 a 1993), obtendo o devandito galardón en 4 ocasións (1984, 1985, 1986 e 1989).

## Véxase tamén 
### Ligazóns externas 
*
Jordi Adroher

**Jordi Adroher Mas**, nado en Ribes de Freser (Xirona) o 22 de novembro de 1984, é un xogador de hóckey a patíns catalán que xoga na posición de dianteiro no Oliveirense da liga portuguesa. 

## Traxectoria
### SHUM Maçanet (2000-2003) 
Puxo os seus primeiros patíns na súa localidade natal, Ribes de Freser, mais formouse no SHUM Maçanet, co que debutou na División de Honra cando aínda era júnior, na tempada 2000/01. Na seguinte tempada anotou xa 20 goles na máxima categoría. Permaneceu no club ata 2003, ano no que se trasladou a Lloret.

### CH Lloret (2003-2005) 
Na súa primeira tempada co C.H. Lloret anotou 28 goles en liga, mentres que na segunda fixo 23, quedando o equipo como terceiro clasificado. gañando no seu primeiro ano a súa segunda Copa de Europa, a Copa Continental e a liga portuguesa, na que foi ademais o máximo goleador do campionato, con 50 goles. En 2017 conquistou a Copa Intercontinental, anotando catro dos cinco goles do seu equipo na final fronte ao Reus. Xogou cinco tempadas no club portugués, marcando máis de 200 goles. En febreiro de 2021, despois de anotar 29 goles en 20 partidos, o Liceo renovou o seu contrato ata o final da tempada 2021/22. Rematou a tempada como o máximo artilleiro do equipo, con 40 goles entre todas as competicións. Deles, 33 marcounos na liga, e 2 na final da Copa do Rei que o seu equipo gañou por 3-2 contra o FC Barcelona. Na tempada 2021/22 sumou 21 goles na liga regular e outros oito nos play-offs polo título, incluído un dos cinco goles que o Liceo lle meteu ao Reus na final, proclamándose campión nacional. 

### Oliveirense (2022-actualidade) 
No verán de 2022 foi un dos sete xogadores do Liceo que deixaron o equipo e volveu a Portugal para fichar polo Oliveirense. 

### Selección nacional 
É habitual na selección española dende que foi convocado para as categorías inferiores en 1999. Gañou dous Campionatos de Europa sub-20 en 2001 e 2002 e o Campionato do Mundo sub-17 en 2002, así como as Copas Latinas de 2004 e 2006.

Xa coa selección absoluta conquistou tres Campionatos do Mundo (en 2009, 2013 e 2017) e tres Campionatos de Europa (2010, 2012 e 2018).

## Palmarés
;Club Patí Vic
* **Copa do Rei (1):** 2009.

;FC Barcelona
* **Copa de Europa (1):** 2009/10.
* **OK Liga (1):** 2009/10.
* **Copa Continental (1):** 2009/10.

;Hockey Breganze
* **Copa de Italia (1):** 2014/15.

;Benfica
* **Copa de Europa (1):** 2015/16.
***Copa Intercontinental (1):** 2017.
***Copa Continental (1):** 2015/16.
* **Liga portuguesa (1):** 2015/16.
***Elite Cup (1):** 2017.

;Liceo
* **OK Liga (1):** 2021/22.
* **Copa do Rei (1):** 2021.
* **Supercopa de España (1):** 2021.

;Selección española sub-17
* **Campionato do Mundo sub-17 (1):** 2002.

;Selección española sub-20
* **Campionatos de Europa sub-20 (2):** 2001 e 2002.

;Selección española sub-23
* **Copa Latina (1):** 2006.

;Selección española
***Campionato do Mundo (3):** 2009, 2013 e 2017.
***Campionato de Europa (3):** 2010, 2012 e 2018.
***Copa Latina (1):** 2006.

## Notas 
## Véxase tamén
### Ligazóns externas
* Ficha do xogador na web do FC Barcelona
* Datos do xogador en ceroacero.es